8. ΝΟΜΟΘΕΤ. ΔΙΑΤΑΓΜΑ υπ’ αριθ. 1854 της 12 Σεπτ./10 Οκτ. 1942 Περί εκκαθαρίσεως των Αρχείων του Υπουργείου Συγκοινωνίας. Εκυρώθη εξ υπαρχής και διετηρήθη εν ισχύϊ δια των υπ’ αριθ. 300, 306 και 317/1946 πράξεων Υπουργ. Συμβουλίου. Άρθρ.1.-Επιτρέπεται η εκκαθάρισις των αρχείων εγγράφων και των αρχείων μελετών των Υπηρεσιών των τριών Γενικών Διευθύνσεων του Υπουργείου Συγκοινωνίας, του κατά τας διατάξεις του παρόντος κρινομένου ως αχρήστου υλικού παραλαμβανομένου υπό του Υπουργείου των Οικονομικών, μερίμνη και δαπάναις αυτού, προς πολτοποίησιν. Άρθρ.2.-1.Η εκκαθάρισις αφορά τα μέχρι της 31ης Δεκ. 1935 έγγραφα και στοιχεία μελετών των αρχείων και ως άνω υπηρεσιών. 2.Περαιτέρω όμοιαι εκκαθαρίσεις θα συντελώνται ανά δεκαετίαν, από του έτους 1935. Άρθρ.3.-1.Δια την κατά τας διατάξεις του παρόντος εκκαθάρισιν, συνιστώνται δι’ αποφάσεων του Υπουργού της Συγκοινωνίας συνεργεία, πρωτοβουλία των αρμοδίων Διευθυντών των Υπηρεσιών. 2.Τα της συγκροτήσεως των συνεργείων και της αποζημιώσεως των μετεχόντων εις αυτά ρυθμίζονται υπό των εκάστοτε ισχυουσών διατάξεων περί συνεργείων του Υπουργείου Συγκοινωνίας. 21.Α.α.7-8 « Υπουργείο Υποδομών, Μεταφορών και Δικτύων » Άρθρ.4.-1.Τα θέματα εις α αναφέρονται τα ως άχρηστα κριθέντα στοιχεία των αρχείων τίθενται υπό την κρίσιν του αρμοδίου υπηρεσιακού Συμβουλίου της οικείας Γενικής Διευθύνσεως, δι’ εισηγήσεων των αρμοδίων Διευθυντών, μετά γνώμην δε του Συμβουλίου τούτου και έγκρισιν του επί της Συγκοινωνίας Υπουργού συντελείται η αχρήστευσις των ως μη διατηρητέων κριθέντων στοιχείων των αρχείων και η παράδοσις αυτών εις το Υπουργείον των Οικονομικών προς πολτοποίησιν. 2.Έγγραφα ή στοιχεία μελετών κριθέντα υπό του αρμοδίου Συμβουλίου ως έχοντα ιστορικόν ενδιαφέρον, τίθενται υπ’ όψει της Διευθύνσεως των Γενικών Αρχείων του Κράτους, καλουμένης ταύτης ίνα εκλέξη τα πράγματι έχοντα ιστορικόν ενδιαφέρον και μεταφέρη ταύτα μερίμνη και δαπάναις αυτής εις το Γενικόν Αρχείον του Κράτους. 3.Στοιχεία μελετών μη αναγκαιούντα τη Υπηρεσία, έχοντα όμως διδακτικόν ενδιαφέρον, παραδίδονται εις το Εθνικόν Μετσόβιον Πολυτεχνείον, ίνα χρησιμεύσωσι δια την εκπαίδευσιν των σπουδαστών. Άρθρ.5.-Η ισχύς του παρόντος νόμου άρχεται από της δημοσιεύσεως αυτού δια της Εφημερίδος της Κυβερνήσεως. 